|  |
| --- |
|  c**ފިޔަވަތި** މިނިސްޓްރީ އޮފް ޖެންޑަރ ފެމެލީ އެންޑް ސޯޝަލް ސަރވިސަސްހުޅުމާލެ، ދިވެހިރާއްޖެ |
| މަޢުލޫމާތު ކަރުދާސް |
| ފިޔަވަތީގައި ކުރަންޖެހޭ މަރާމާތު މަސައްކަތްތައް ކުރުމަށް**އިޢުލާން ނަންބަރު**:  **(IUL)FV-P/1/2021/4** |

19 މޭ 2021

**އަންދާސީ ހިސާބު ހުށައަޅާ/ހުޅުވާ ތާރީޚް އަދި ވަގުތު**

**01 ޖޫން 2021**

**13:00**

**ފިޔަވަތި**

 މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް

 ހުޅުމާލެ، ދިވެހިރާއްޖެ

**ބިޑަށް ކުރިމަތިލައްވާ ފަރާތްތަކަށް ދޭ އިރުޝާދު**

1. **މަސައްކަތުގެ ތަފްސީލް**
	1. މި މަސައްކަތް ކުރަންވަނީ މި މައުލޫމާތު ޝީޓުގެ ޖަދުވަލު 1 ގައިވާ ގޮތުގެ މަތިންނެވެ.
2. **އަންދާސީ ހިސާބު ހުށައަޅަންވީގޮތް**
	1. މި ބިޑަށް ކުރިމަތި ލެވޭނީ ދިވެހިރައްޔިތަކަށް ނުވަތަ ދިވެހިރާއްޖޭގައި ރަޖިސްޓްރީކޮށްފައިވާ ފަރާތްތަކަށެވެ.
	2. އަންދާސީ ހިސާބު ހުށައަޅަންވާނީ، ފިޔަވަތިން ދޫކޮށްފައިވާ އަންދާސީ ހިސާބު ހުށައަޅާ ފޯމްގައެވެ. އަންދާސީ ހިސާބު ހުށައަޅާ ފޯމް ފުރިހަމަކޮށް، ޖީއެސްޓީއާއެކު ޖުމްލަ އަގުޖަހާ ސޮއިކޮށް، އަދި ވެރިފަރާތުގެ ތަންގަނޑު ޖަހާފައިނުވާ އަންދާސީ ހިސާބު ބަލައެއް ނުގަނެވޭނެއެވެ.
	3. އަންދާސީ ހިސާބު ހުންނަންވާނީ އަންދާސީ ހިސާބު ހުށައަޅާ ފޯމްއާއެކު، ސިޓީއެރައެއްގައި ބަންދު ކުރެވިފައެވެ. ސިޓީއުރައިގެ ބޭރުގައި ހުށައަޅާފަރާތުގެ ނަން، އިއުލާން ނަންބަރު އަދި ކޮންކަމަކަށް ހުށައެޅޭ އަންދާސީ ހިސާބެއްކަން އެންގެން އޮންނަންވާނެއެވެ.
	4. އަންދާސީ ހިސާބު ހުށައެޅުމަށް ކަނޑައެޅިފައިވާ ވަގުތުގެ ފަހުން، ހުށައެޅޭ އެއްވެސް އަންދާސީ ހިސާބެއް ބަލައެއް ނުގަނެވޭނެއެވެ. އަދި މަޢުލޫމާތު / ހުށަހަޅަންޖެހޭ ލިޔުންތަށް ހަމަނުވާ އަންދާސީ ހިސާބު ބާޠިލު ކުރެވޭނެއެވެ. އީމެއިލް އަދި ފެކްސްއިން ފޮނުވާ އަންދާސީ ހިސާބު ބަލައި ނުގަނެވޭނެއެވެ.
	5. އަންދާސީ ހިސާބު ބަންދުކޮށްފައިވާ އުރަކެނޑުމަށް ހަމަޖެހިފައިވަނީ، އެކަމަށް ކަނޑައެޅުފައިވާ ގަޑީގައި އަންދާސީ ހިސާބު ހުށައަޅާ ހުރިހާ ފަރާތެއްގެ ހާޒިރުގައެވެ. އަންދާސީ ހިސާބު ހުށައެޅުމަށްފަހު އަގަށް ބަދަލު ނުގެނެވޭނެއެވެ.
	6. އަންދާސީ ހިސާބު ހުށައަޅާ ފަރާތްތަކުން ކަނޑައެޅިފައިވާ ގަޑިއަށް ހާޒިރުވަންވާނެއެވެ. ހާޒިރުވާ ކޮންމެ ފަރާތަކުން ހުށައެޅޭނީ، އެންމެ އަންދާސީ ހިސާބެކެވެ. އަދި މިގޮތަށް ހުށައަޅާ އަންދާސީ ހިސާބާއި ބެހޭގޮތުން މަޢުލޫމާތު ސާފުކުރަން ބޭނުންވެއްޖެ ހިނދެއްގައި، އެފަދަ މަޢުލޫމާތު ދެވޭވަރުގެ ބޭފުޅަކު ހާޒިރުވަން ވާނެއެވެ.
	7. އަންދާސީ ހިސާބު ތައްޔާރުކޮށްފައި އޮންނަންވާނީ މިމައުލޫމާތު ކަރުދާހުގައި ދީފައިވާ މަޢުލޫމާތުތަކާއި އެއްގޮތަށެވެ.
	8. **އަންދާސީ ހިސާބު ހުށައެޅުން/ހުޅުވުން އޮންނާނީ، ހުޅުމާލެ ފިޔަވަތީގައެވެ. އަންދާސީ ހިސާބު ހުށައެޅުން/ހުޅުވުމުގެ ސުންގަޑިއަކީ 01 ޖޫން 2021 ވާ އަންގާރަ ދުވަހުގެ 13:00 އެވެ.**

1. **އަންދާސީ ހިސާބާއެކުހުށައަޅަންޖެހޭ ތަކެތި**

އަންދާސީ ހިސާބާއި އެކު ތިރީގައިވާ ލިޔުންތަށް ހުށަހަޅަންވާނެއެވެ. (އަންދާސީ ހިސާބާއެކު ހުށަހަޅަންޖެހޭ ލިޔުންތަކުގެ ތެރޭގައިވާ ތިރީގައި ދަންނަވާފައިވާ ލިޔުންތައް ހުށަނައަޅާނަމަ އެބިޑެއް ބާޠިލު ކުރެވޭނެއެވެ.)

* 1. އަންދާސީ ހިސާބުހުށައަޅާ ފޯމް
	2. ބިޑާގުޅޭ މައިގަނޑު މަސައްކަތްތަކުގެ އަގުޝީޓް
	3. އަމިއްލަ ފަރުދަކު އަންދާސީ ހިސާބު ހުށައަޅާނަމަ، ހުށައަޅާ ފަރާތުގެ މުއްދަތު ހަމަނުވާ ދިވެހި ރައްޔިތެއްކަން އަންގައިދޭ އައިޑީ ކާޑުގެ ކޮޕީ.
	4. ވިޔަފާރި ކުންފުންޏެއް ނަމަ މުއްދަތު ހަމަނުވާ ވިޔަފާރި/ކުންފުނި ރަޖިސްޓްރީ ކޮޕީ.
	5. އަމިއްލަ ފަރުދެއްނަމަ ވަނަވަރު (ސީ.ވީ އާއިއެކު މަސައްކަތް ކޮށްފައިވާކަމުގެ ތަޖުރިބާ ލިޔުންތަށް އަދި ރިފެރެންސް ލެޓަރސް) ހުށަހެޅުއްވުމަށް ދަންނަވަމެވެ.
	6. ވިޔަފާރި / ކުންފުޏެއްނަމަ ކުންފުނީގެ ޕްރޮފައިލް (ޕްރޮފައިލްގައި ތަޢާރަފް*(ވިޔަފާރި/ކުންފުނި ރަޖިސްޓަރ ކުރެވިފައިވާ / ނިސްބަތްވާ އަތޮޅާއި ރަށް ހިމެނޭގޮތަށް)* މަޤްޞަދު، އޮނިގަނޑު، މާލީ ޤާބިލުކަން، ކުރަމުންދާ އަދި ކޮށްފައިވާ މަސައްކަތްތައް)
	7. ވިޔަފާރި/ކުންފުންޏެއްނަމަ ޖީއެސްޓީ ނުވަތަ ބީޕީޓީ ރަޖިސްޓްރީ ކޮޕީ.
	8. ޖީއެސްޓީ ދައްކަންޖެހޭ ފަރާތެއްނަމަ ޓޭކްސް ކްލިއަރެންސް ފޯމް
	9. ވިޔަފާރި / ކުންފުންޏެއްނަމަ ކުދި އަދި މެދު ފަންތީގެ ވިޔަފާރިއެއްގެ ގޮތުގައި ރަޖިސްޓްރީ ވެފައިވާކަމުގެ ލިޔުން (އެސް.އެމް.އީ ރަޖިސްޓްރީ ސެޓްފިކެޓް)
	10. މަސައްކަތުގެ އަގު 500،000 (ފަސް ލައްކަ ދިވެހި ރުފިޔާ) އަށް ވުރެ ބޮޑުކަމުގައި ވާނަމަ، ހުށައަޅާ އަގުގެ 0.5% ބިޑް ސެކިޔުރިޓީގެ ގޮތުގައި ހުށައަޅަންވާނެއެވެ. (ބިޑް ސެކިޔުރިޓީ ގޮތިގައި ހުށައަޅަންވާނީ، ސަރުކާރުން ޤަބޫލްކުރާ ބޭންކަކުން ނުވަތަ ދިވެހިރާއްޖޭގައި ޤާއިމް ކުރެވިފައިވާ ފައިނޭޝަލް އިންސްޓިޓިޔުޝަންއަކުން މި ޕޮރޮޖަކްޓަށް ދޫކޮށްފައިވާ ސެކިޔުރިޓީ ނުވަތަ ގެރެންޓީއެކެވެ.)
	11. މީގެ ކުރިން ސަރުކާރަށާއި އަމިއްލަ ފަރާތްތަކަށްފޯރުކޮށް ދީފައިވާ މިފަދަ ޚިދުމަތެއްވާނަމަ އެކަން ސާބިތުކޮށްދޭ ލިޔުންތަށް (ފާއިތުވި 5 އަހަރުތެރޭގައި ފުރިހަމަކޮށްފައިވާ މަސައްކަތްތަށް، 20 ލިޔުމަށްވުރެ އިތުރު ނުވާގޮތަށް ހުށައެޅުއްވުން އެދެމެވެ. ލިޔުންތަށް ހުށަނާޅާ ފަރާތްތަކަށް ތަޖުރިބާގެ ބަޔަށް ޕޮއިންޓް ނުދެވޭނެއެވެ. މަސައްކަތް ހަވާލު ކުރި އެއްބަސްވުން ތަޖުރިބާ ގޮތުގައި ނުބެލެވޭނެއެވެ.)
1. **ޕޮއިންޓް ދިނުމަށް ހަމަޖެހިފަވާގޮތް**
	1. **އަގު:**50 ޕޮއިންޓް ( އެންމެ ކުޑަ އަގެއް ހުށަހަޅާ ފަރާތްތަކަށް އެންމެ މަތީ ޕޮއިންޓް، އެއަށްފަހު ދެވޭނީ ރޭޝިއޯއިންނެވެ. )
	2. **މުއްދަތު:** 10 ޕޮއިންޓް ( އެންމެ ކުރު މުއްދަތެއް ހުށަހަޅާ ފަރާތަކަށް އެންމެ މަތީ ޕޮއިންޓް، އެއަށްފަހު ދެވޭނީ ރޭޝިއޯއިންނެވެ. )
	3. **ތަޖްރިބާ:** 40 ޕޮއިންޓް ( މިފަދަ މަސައްކަތް ފުރިހަމަކޮށްފައިވާނަމަ، އެ މަސައްކަތެއް ކުރުވި ފަރާތުން އެފަރާތުން އެފަރާތެއްގެ ލެޓަރހެޑްގައި ވެރިއެއް ސޮއި ކޮށްފައިވާ ލިޔުން އޮންނަންވާނެއެވެ. މި ލިޔުންތަށް ހުށަހަޅާއިރު ވޭތުވެދިޔަ 05 (ފަހެއް) އަހަރު ދުވަހުގެ ތެރޭގައި ބިޑް ހުށަހަޅާފައިވާ މަސައްކަތްތަކާއި ގުޅުންހުރި މަސައްކަތްތަށް ކޮށްދީފައިވާކަމުގެ ލިޔުންތަށް ހުށަހަޅަންވާނެއެވެ. އެގޮތުން ހުށަހަޅާ ކޮންމެ ލިޔުމަކަށް 02 (ދޭއް) ޕޮއިންޓް ދެވޭނެއެވެ. މި ލިޔުންތަށް ހުށަހަޅާފައިނުވާނަމަ ތަޖްރިބާގެ ބަޔަށް ޕޮއިންޓް ނުދެވޭނެއެވެ. )
	4. މި މަސައްކަތް ހަވާލުކުރާނެ ފަރާތެއް ކަނޑައަޅާނީ މިނިސްޓްރީ އޮފް ފިނޭންސް ގެ ' ދައުލަތުގެ އޮފީސްތަކުން ކުރިއަށްގެންދާ ބީލަންތަކުގައި ސަރަޙައްދަށް ނިސްބަތްވާ ބީލަންވެރިންނަށް އިސްކަންދިނުމުގެ އުސޫލު ' ގައި ބަޔާންކުރާ ގޮތުގެ މަތީންނެވެ.
2. **އިތުރު މައުލޫމާތު ސާފުކުރުން**
	1. އަންދާސީ ހިސާބާއިގުޅިގެން އިތުރު މައުލޫމާތު ސާފުކުރެއްވުމަށް ތިރީގައިވާ މޮބައިލް ނަންބަރަށް މެސެޖް ކުރެއްވުން އެދެމެވެ. ނުވަތަ އޮފީސް ނަންބަރަށް ގުޅުއްވުން އެދެމެވެ. އަދި އީމެއިލް މެދުވެރިކޮށް ވެސް ސުވާލު ފޮނުވޭނެއެވެ.

ފޯން: 3027562 (ހަމައެކަނި ރަސްމީގަޑީގައި ގުޅުއްވުމަށް)

ފޯން: 3027622 (ހަމައެކަނި ރަސްމީގަޑީގައި ގުޅުއްވުމަށް)

އީމެއިލް: info.fiyavathi@gender.gov.mv ((email subject: Fiyavathi maintenance works

**ޖަދުވަލު 01**

**ފިޔަވަތީގެ އިމާރާތުގެ ތެރޭގައި ހަދާ ސުޕަވައިޒަރ ރޫމުގެ މަސައްކަތް ކޮށްދޭނެފަރާތެއް ހޯދުމަށް ކުރެވުނު ނަންބަރ: (IUL)FV-P/1/2021/4 އިޢުލާނާއި ގުޅޭ މަޢުލޫމާތު:**

1. **ދޮރާއި ކުޑަ ދޮރު ޖެހުން**
	1. ދޮރާއި ކުޑަ ދޮރުތައް ހަރުކުރަން ވާނީ ކުރެހުމުގައިވާ މެޓީރިއަލް ބޭނުންކޮށްގެން ކުރެހުމުގައިވާ މިންތަކަށް، ކުރެހުމުގައިވާ ގޮތަށެވެ. އަދި ކުރެހުމުގައިވާ ގޮތަށް ވިންޑޯ ބައިންޑްސް ހަރުކުރަންވާނެއެވެ.
2. **އޭސީ ހަރުކުރުން އަދި ކަރަންޓު ގުޅައި ދިނުން**
	1. ސުޕަވައިޒަރ ރޫމްގައި ބޭނުންކުރާ ކަރަންޓު ވަޔަރު ކުރާނީ ކުރެހުމުގައި ދީފައިވާ މިންތަކުގެ އައުލެޓް ބޭނުންކޮށްގެން ކުރެހުމުގައިވާ ގޮތަށެވެ.
	2. 24000 BTUގެ 1 އެއަރ ކޮންޑިޝަން ހަރުކޮށް ދިނުން.
3. **ފާރުގައި ކުލަލުން**
	1. ސުޕަވައިޒަރ ރޫމްގެ ވަށާފާރު އެތެރެ އާއި ބޭރުގައި ވޯލް ސީލަރލާ ޕުޓީ އަޅާ މޮޅު ކުލަ ލާންވާނެއެވެ.
4. **ތަކެއްޗަށް ލިބޭ ގެއްލުން**
	1. މަސައްކަތް ކުރަމުންދާ އިރު ކުރަންޖެހޭ މަސައްކަތާއި ގުޅިގެން ލިބޭ ގެއްލުންތައް މަރާމާތު ކުރަންވާނެއެވެ.
5. **ބިޑް ހުށައަޅުއްވާ ފަރާތްތަކަށް ދެވޭ އިރުޝާދު**
	1. މިމަސައްކަތުގައި ފްލޯރިންގ އަދި ސީލިންގެ އެއްވެސް މަސައްކަތެއް ކުރާކަށް ނުޖެހޭނެއެވެ. (ފްލޯރިންގ އަދި ސީލިންގ މިހާރުވެސް ހުރި ގޮތަށް ބަހެއްޓުން)
	2. މައުލޫމާތު ސާފުކުރާ މުއްދަތުގައި ކުރެހުމުގައި ނުހިމެނޭ އިތުރު ހަރަދެއް ހިނގާނެ ކަމަށް ލަފާކުރެވޭ ނަމަ އެކަމެއް ފިޔަވަތި އަށް އެންގުން.
	3. ބިޑް ހުށައަޅުއްވާ ފަރާތްތަކުން، ބިޑް ހުށައެޅުމުގެ ކުރިން މަސައްކަތް ކުރެވޭ ތަންބަލާ ޗެކްކުރަން ވާނެއެވެ. ހަވާލުކުރެވިފައިވާ މައުލޫމާތު ޝީޓާއި ކުރެހުމާއި އެއްގޮތަށް މަސައްކަތް ކުރެވޭނެތޯ، އަދި ކުރެހުމުގައިވާ މިންތައް ބިޑް ހުށަހަޅާ ފަރާތުން ކަށަވަރު ކުރަންވާނެއެވެ.
	4. މަސައްކަތަކީ ކަރަންޓާއި ފެން ބޭނުންވާ މަސައްކަތެއްނަމަ ވަގުތީ ކަރަންޓާއި ފެން، ސްޓެލްކޯ އަދި އެމް.ޑަބިލިޔު.އެސް.ސީ އާއި ގުޅައިގެން ހަމަޖެއްސާނީ މަސައްކަތް ހަވާލުކުރެވޭ ފަރާތުންނެވެ. އަދި މިކަމަށް ހިނގާ ހަރަދާއި، މަހުން މަހަށް ދައްކަންޖެހޭ ބިލްތަކަކީ މަސައްކަތާއި ހަވާލުވާ ފަރާތްތުން ދައްކަންޖެހޭ އެއްޗެކެވެ. އަދި ވަގުތީ ކަރަންޓައި ފެން ނުލިބޭ ނަމަ އެއިންތިޒާމު ހަމަޖެއްސުމަކީ ވެސް މަސައްކަތާއި ހަވާލުވާ ފަރާތުން ކުރަންޖެހޭ ކަމެކެވެ. އަދި އެކަމަށް ހިނގާނެ ހަރަދުވެސް ބިޑް ހުށަހަޅާ އިރު ހިމެނިފައިވާންޖެހޭނެއެވެ.
	5. މަސައްކަތް ފެށުމުގެ ކުރިން މަސައްކަތަށް ބޭނުންކުރާ ތަކެތި މަސައްކަތް ހަވާލުކުރާ ފަރާތަށް ދައްކާ ހުއްދަ ނަގަން ޖެހޭނެއެވެ.
	6. މަސައްކަތް ހަވާލުވާ ފަރާތުން ސަރުކާރަށް ދައްކަންޖެހޭ ޓެކްސްތައް ދެއްކުމަކީ އެފަރާތުގެ ޒިމްމާއެކެވެ. މިގޮތުން މުދަލާއި ހިދުމަތުގެ ޓެކްސް (GST)، ވިތްހޯލްޑިންގް ޓެކްސް (WHT)، ބްޒިނަސް ޕްރޮފިޓް ޓެކްސް (BPT) އަދި މީގެ އިތުރުން މިމަސައްކަތާއި ގުޅިގެން ދައްކަންޖެހޭ ޓެކްސްތަކާއި، އެހެނިހެއް ފީއެއް ދައްކަންޖެހިއްޖެނަމަ ފީއެއް ދައްކާނީ މަސައްކަތް ހަވާލުވި ފަރާތުންނެވެ.
	7. މަސައްކަތް ހަވާލުކުރެވޭ ފަރާތުން މަސައްކަތް ކުރަމުންދާއިރު ސަލާމަތާއި ރައްކާތެރި ކަމަށް އަޅަންޖެހޭ ހުރިހާ ފިޔަވަޅު ތަކެއް އަޅަންވާނެއެވެ. އަދި މާލެ މުނިސިޕަލްޓީ، ނުވަތަ ގުޅުންހުރި އިދާރާ އެއްގެ ޤަވައިދުތަކަށް މަސައްކަތް ކުރަމުންދާއިރު ހާއްސަ ސަމާލުކަމެއްދީ، ހުއްދަ ނަގަންޖެހޭ މަސައްކަތްތަކަށް ހުއްދަ ނަގަން ވާނެއެވެ.
	8. މަސައްކަތްތަށް ކުރަންވާނީ އެކަމަށް މަސައްކަތް ހަވާލުކުރާ ފަރާތުން ކަނޑައަޅާ ތަނެއްގެ ތެރޭގައެވެ.
	9. ކޮވިޑް 19 ގެ ހާލަތުގައި ދިމާވާ ދަތިތަކާއި ގޮންޖެހުންތަކަށް ހާއްސަ ސަމާލުކަމެއްދީ، އަދި ކޮވިޑް 19 އިން ރައްކާތެރި ވުމުގެ ގޮތުން އަޅަންޖެހޭ ހުރިހާ ފިޔަވަޅު ތަކެއް އަޅަންޖެހޭނެއެވެ.

**ނޯޓް: މިމަސައްކަތްތަކަށް ބޭނުންވާ ތަކެތި ހޯދަން ޖެހޭނީ އަމިއްލައަށެވެ. މިމަސައްކަތް ކުރާއިރު މަސައްކަތާއި ގުޅިގެން އުފެދޭ ކުނިނައްތާލައި ތަން ސާފު ކުރުމަކީ މަސައްކަތް ހަވާލުވާ ފަރާތުގެ ޒިންމާއެކެވެ.**